ઉલ્લેખનીય છે કે, એક અઠવાડિયા પહેલા પણ અમેરિકાની ટેક્સાસ ટેક યુનિવર્સિટીમાં ગોળીબાર થયો હતો, જેમાં એક પોલીસ અધિકારીનું મૃત્યુ થયું હતું. ગત 10 ઓક્ટોબરના રોજ યુનિવર્સિટીના ટ્વીટર એકાઉન્ટ પર આ વાતની જાણકારી આપવામાં આવી હતી, જેમાં કહેવામાં આવ્યું હતું કે, ગોળીબારને કારણે સંસ્થા બંધ કરવામાં આવી છે. સ્કૂલ તરફથી કહેવામાં આવ્યું હતું કે, ઘણા મોટા સ્તરે ગોળીબાર થયો છે અને આને કારણે સુરક્ષા પર પ્રશ્નો થઇ રહ્યાં છે. આ પહેલાં લાસ વેગાસના એક લાઇવ મ્યૂઝિક કોન્સર્ટમાં પણ ગોળીબાર થયો હતો, જેમાં 59 લોકોનું મૃત્યુ થયું હતું અને 100થી વધુ ઇજાગ્રસ્ત થયા હતા. આ હુમલા બાદ હુમલાખોરે પોતાને પણ ગોળી મારી દીધી હતી.